[image: image1.png]s
Q]
£




       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

Изх. № 61-00-299/19.11.2020 г.
Вх. № ОС-789/19.11.2020 г.

ДО

ОБЩИНСКИ СЪВЕТ

ЗЛАТОГРАД 

ДОКЛАДНА ЗАПИСКА

от Мирослав Митков Янчев - Кмет на Община Златоград
Относно: Отдаване под наем на стоматологичен кабинет, находящ се на І етаж в сграда „Здравна служба”  с. Долен общ. Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

По силата на акт № 1364/31.01.2017 г. за публична общинска собственост, Община Златоград е собственик на обособена северна част на три нива – Здравна служба със застроена площ 132,21 кв. м. (сто тридесет и два цяло двадесет и една стотна квадратни метра) от двуетажна масивна сграда „Здравна служба” с. Долен (избен етаж + 2 етажа), построена в УПИ ХV-Здравна служба, кв. 20 по кадастралния и регулационен план на   с. Долен.

На първи етаж от обособената северна част на сградата „Здравна служба” с. Долен, общ. Златоград е разположен лекарски кабинет с площ 14,00 кв. м., предназначен за стоматологични услуги, който не действа от 2016 г.  
С Докладна записка вх. № 10-00-168/28.10.2020г. Кметът на кметство с. Долен, община Златоград, с цел подобряване на достъпа до стоматологичните услуги в селото предлага да бъде организирана процедура за отдаване под наем на помещение в сграда на Здравна служба с. Долен за лекарска практика по дентална медицина .

В Общинска администрация Златоград постъпи заявление с вх. № 53-00-787/29.10.2020 г. от д-р Радослав Бисеров Асенов – управител на „АСЕНОВ ДЕНТ – АИППМП ПО ДМ” ЕООД, гр. Кърджали, за отдаване под наем на този кабинет за извършване на индивидуална лекарска практика по дентална медицина.

Лекарски кабинет с площ 14,00 кв. м., находящ се на първи етаж в сграда “Здравна служба”, с. Долен, община Златоград, с предназначение: за стоматологичен кабинет за индивидуална практика е включен в Годишната програма за управление и разпореждане с имотите-общинска собственост за 2020 година, приета с Решение № З 42/12.02.2020 г. на Общински съвет Златоград, като имот, за който няма сключен договор за наем към 01.01.2020 г. и който Община Златоград има намерение да предостави под наем. 
Съгласно чл. 14, ал. 7 от Закона за общинската собственост, части от  имоти – публична общинска собственост, могат да се отдават под наем  за срок до 10 години, след решение на общински съвет, от кмета на общината, чрез публично оповестен търг или публично оповестен конкурс.

Предназначението на сграда „Здравна служба” в с. Долен, общ. Златоград е за трайно задоволяване на обществени потребности от местно значение и една от дейностите, която се осъществява в нея е специализирани извънболнични и общопрактикуващи практики, стоматологичен кабинет.  

Имайки предвид местоположението на кабинета и неговото предназначение, целесъобразно   е   да   бъде   отдаден  под наем чрез организиране на процедура публично 
оповестен конкурс, като освен конкретизиране на предназначение на кабинета, в конкурсните условия да се включи изискване към участниците – те да само лекари, регистрирани по Закона за лечебните заведения.  
С настоящата докладна записка предлагам следния проект за  
Р Е Ш Е Н И Е 

Общински съвет Златоград на основание чл. 21, ал.1, т. 8. от ЗМСМА, чл. 14, ал. 7 и 8 от Закона за общинската собственост, чл. 16 от Наредба № 2 за реда за придобиване, управление и разпореждане  с общинско имущество на ОбС – Златоград      

Р Е Ш И
І. Да се извърши процедура по провеждане на публично оповестен конкурс за отдаване под наем на следния общински недвижим имот: лекарски кабинет с площ 14,00 кв. м., находящ се на първи етаж в сграда “Здравна служба”, с. Долен, Община Златоград, УПИ ХV-Здравна служба, кв. 20 по кадастралния и регулационен план на  с. Долен, по акт за публична общинска собственост № 1364/31.01.2017 г., при следните конкурсни условия:
1. Минимална месечна наемна цена за лекарски кабинет с площ 14,00 кв. м., находящ се на първи етаж в сграда “Здравна служба”, с. Долен, Община Златоград, УПИ ХV-Здравна служба, кв. 20 по кадастралния и регулационен план на с. Долен е в размер на 37,80 лв. (тридесет и седем лева и осемдесет стотинки). Върху достигнатата оферирана месечна наемна цена се начислява ДДС.

2. Предназначение на кабинета: стоматологичен кабинет за индивидуална практика.
3. Срок за отдаване под наем – за срок от 10 години от сключване на договора за наем.

4. Предложение за извършване на инвестиции от наемателя, във връзка със стопанисване на кабинета, остойностено в лева.

5. Изисквания към участниците:

· кандидатите да притежават образователна-квалификационна степен „магистър” по медицина;

· да са регистрирани като лечебни заведения за извънболнична помощ по Закона за лечебните заведения;

· да притежават договор, сключен РЗОК – Смолян;

6. Конкурсът да се проведе при следните критерии и методика на оценяване:

6.1. Критерий за допускане:

Не се допускат до разглеждане, оценка и класиране предложения, в които липсва някой от задължителните документи за участие в конкурса.

6.2. Критерий за разглеждане на допуснатите предложения:

6.2.1. Предназначение на кабинета: стоматологичен кабинет за индивидуална практика.
Предназначението на кабинета да не се променя през целия срок на договора за наем – 10 години.

Не се допускат до оценка и класиране предложения за ползване на кабинета с друго предназначение.

6.2.2. Предложение за извършване на инвестиции от наемателя, във връзка със стопанисване на кабинета. Не се допускат до оценка и класиране оферти без, остойностено в лева, предложение за извършване на инвестиции.
6.2.3. Минималната офертна цена за отдаване под наем на лекарски кабинет с площ 14,00 кв. м., находящ се на първи етаж в сграда “Здравна служба”, с. Долен, Община Златоград, УПИ ХV-Здравна служба, кв. 20 по кадастралния и регулационен план на с. Долен е в размер на 37,80 лв. (тридесет и седем лева и осемдесет стотинки). 
Не се допускат до оценка и класиране оферти с предложена цена под размера, установен като минимална офертна цена.

6.3. Критерии за оценка:

6.3.1. Предложената най-висока цена за отдаване под наем се оценя със 70 (седемдесет) точки. Броят точки на останалите участници се изчислява по следната формула: 

К ц =  цена на конкретен участник в лева                   х 70

         най- висока предложена цена в конкурса в лева 

6.3.2. Предложение за извършване на инвестиции от наемателя във връзка със стопанисване на кабинета, остойностено в лева.

Предложеният най-висок размер на инвестиции се оценя с 30 (тридесет) точки.

Броят точки на останалите участници се изчислява по следната формула: 

К и = размер на инвест. на конкр. участник в лева   х 30 ,

           най- голям размер на инвестициите в лева

6.3.3. Оценката на предложението на всеки от участниците се извършва и изчислява по индивидуален коефициент на участника - К у по формулата :

 


К у = К ц + К и

Класирането се извършва по низходящ ред, като на първо място се класира офертата, получила най-висока оценка по посочената в т. 6.3.3 формула. 

В случай на наличие на равен брой точки, събрани от двама или повече кандидати, конкурсът завършва по реда на чл. 64, ал. 6 от Наредба № 2  за реда за придобиване, управление  и разпореждане с общинско имущество на Общински съвет Златоград:с явно наддаване между тях, като наддаването започва от по-високата предложена в конкурса цена.  

ІІ. Място на провеждане на конкурса – заседателната зала на Общински съвет Златоград в сградата на Общинска администрация Златоград, ул. “Стефан Стамболов”№ 1. 

ІІІ. Депозит за участие в конкурса в размер на 76,00 лв. (седемдесет и шест лева).

Място и срок за внасяне на депозита - касата на Центъра за информационно и административно обслужване на граждани, находящ се на партерен етаж в сградата на Общинска администрация Златоград, ул. “Стефан Стамболов”   № 1 до 17.30 ч. на работния ден, предхождащ деня на провеждане на конкурса.
ІV. Оглед на имота – предмет на конкурса, може да се извършва всеки  работен ден от 10,00 ч. до 17,30 ч. на деня, предхождащ деня на провеждане на публично оповестен конкурс, след закупена конкурсна документация и по предварителна заявка в дирекция АПО, ОС и З в Общинска администрация Златоград.

V. Задължителни документи за участие в конкурса:

1) Предложение от кандидата за участие в конкурса.
2) Документ за внесен депозит – оригинал.
3) Документ за закупена конкурсна документация – оригинал.
4) Копие от документ за самоличност.
5) Документ за регистрация като лечебно заведение за извънболнична помощ по Закона за лечебните заведения.
6) Документ, удостоверяващ притежаване на образователна - квалификационна степен „магистър” по медицина.
7) Копие от договор с РЗОК – Смолян.
8) Пълномощно с нотариална заверка на подписа, когато се участва чрез пълномощник.
9) Декларация за запазване на предназначението на обекта – по образец.
10) Декларация по чл. 11, ал. 2 от Закона за общинската собственост - по образец.
11) Декларация за извършен оглед на обекта - по образец.
12) Декларация за запознаване с конкурсната документация - по образец.
13) Оферта, поставена в отделен запечатан непрозрачен плик с надпис «Оферта».
Предложенията за участие в конкурса се представят в запечатан непрозрачен плик, върху който се отбелязва цялостното название на обекта на конкурса, наименованието и адреса на подателя.

VІ. Участието в конкурса е достъпно и равнопоставено за всички физически и юридически лица.
Не се допускат до участие в конкурса физически и юридически лица, които:

- Не са представили някои от задължителните документи за участие в процедурата или те са нередовни;

- Не са закупили конкурсна документация в предвидения срок;

- Не са внесли в предвидения срок и на място, посочено в т. ІІІ от настоящото решение,  определения депозит;

- Не отговарят на други условия, предвидени в нормативния акт, заповедта на Кмета на Община Златоград за откриване на процедура публично оповестен конкурс и конкурсна документация към нея.

VІІ. Упълномощава Кмета на Община Златоград – Мирослав Митков Янчев да издаде заповед за откриване на процедура по провеждане на публично оповестен конкурс, която да съдържа: предмет на конкурса; минимална офертна цена; условия на конкурса; дата, място и часа на провеждане на конкурса; размер на депозита; критерии за оценка на предложения и други конкурсни условия, съгласно настоящото решение, по реда на Глава седма от Наредба № 2 на ОбС Златоград за реда за придобиване, управление и разпореждане с общинско имущество.
Приложение: Копия на следните документи: акт за публична общинска собственост № 1364/31.01.2017г.; Докладна записка вх. № 10-00-168/28.10.2020 г. на Кмета на кметство с. Долен; заявление с вх. № 53-00-787/29.10.2020 г. от д-р Радослав Бисеров Асенов
С уважение,

МИРОСЛАВ ЯНЧЕВ

Кмет на Община Златоград

ОД/ЗЦ
          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

